ఏప్రిల్‌ 9న ప్రారంభం, మే 29న ఫైనల్‌ మ్యాచ్‌
51 రోజులు 60 మ్యాచ్‌లు
దేశవ్యాప్తంగా 10 వేదికల్లో ఐపిఎల్‌
ఏప్రిల్‌ 16న హైదరాబాద్‌లో మ్యాచ్‌
బెంగళూరు : ఇండియన్‌ ప్రీమియర్‌ లీగ్‌ (ఐపిఎల్‌) ఎడిషన్‌ షెడ్యూల్‌ విడుదలైంది.కాగా ఏప్రిల్‌ 9 నుంచి ప్రారంభం కానున్న ఐపిఎల్‌ టోర్నీ మే 29న జరగే ఫైనల్‌ మ్యాచ్‌తో ముగుస్తుంది.తొలి మ్యాచ్‌ జరుగనున్న ముంబైలోని వాంఖేడ్‌ స్టేడియంలోనేఫైనల్‌ మ్యాచ్‌ కూడా జరుగుతుం డటం విశేషం.ఏప్రిల్‌ 9న ప్రారంభం కానున్న ప్రారంభ మ్యాచ్‌లో డిపెండింగ్‌ చాంపియన్స్‌తో కొత్త జట్టు రైజింగ్‌ పూణే సూపర్‌ జేయింట్స్‌ తలపడనుంది.పూణే సూపర్‌ జేయింట్స్‌కు ధోనీ కెప్టెన్‌గా వ్యవహరిస్తున్నాడు. కాగా 51 రోజుల పాటు జరిగే ఈ టోర్నీలో మొత్తం 60 మ్యాచ్‌లు జరుగుతాయి. దేశ వ్యాప్తంగా పది వేదికల్లో ఐపిఎల్‌ మ్యాచ్‌లు జరుగనున్నాయి. హైదరాబాద్‌ లో ఏప్రిల్‌ 16న ఐపిఎల్‌ మ్యాచ్‌ జరుగనుంది.గత ఏడాది సన్‌ రైజర్స్‌ హైదరాబాద్‌ విశాఖపట్నం, ఉప్పల్‌ స్టేడియాల్లో మ్యాచ్‌లు నిర్వహించగా ఈసారి మాత్రం అన్ని మ్యాచ్‌లు హైదరాబాద్‌ లోనే ఆడనుంది.